OpenLLM-France/wikimedia huggingface dataset:
# Joan Ordeix i Cornellas

Joan Ordeix i Cornellas (Sant Quirze de Besora, Osona, 1903 - Vic, Osona, 1975) Fou canonge mestrescola (1961) i rector del Seminari de Vic (1958).

## Biografia

Acabada la formació al Seminari i ordenat ja sacerdot, anà a ampliar estudis a la Universitat de Salamanca (1944). Entrà de professor del Seminari exercint de mestre de col·legials (1931) i de prefecte de disciplina (1939). Quan va tornar de Salamanca obtingué una càtedra de teologia (1944). Més tard va portar el vice-rectorat (1951), en funcions de rector, i accedí a aquest últim càrrec en 1958. Duran aquest llarg període en l'ensenyament impartí un bon nombre assignatures, com ara acció catòlica, ascètica i mística, ciències naturals, ciències cosmològiques, física i química, fisiologia, grec, història natural, litúrgia, sociologia, teologia dogmàtica, teologia pastoral i oratòria sagrada. A més, impartí l'assignatura de fisiologia i higiene a l'Escola de Magisteri de l'Església del Seminari Conciliar de Vic. En 1953 va ser nomenat canonge de la catedral de Vic, que amplià amb la dignitat de mestrescola en 1961.

## Bibliografia

* ROVIRÓ ALEMANY, Ignasi. «Diccionari de filòsofs, teòlegs i mestres del Seminari de Vic ». Patronat d'Estudis Osonecs. Núm. 22-23 (Febrer del 2000).
* Fonts: 5, ACBV; Bio, III, 86; BOEOV, 2320, 2334, 2352, 2369, 2383, 2402, 2420, 2455, 2468, 2483, 3493, 2515, 2551, 2564, 2589, 2600-2601; SC, 1936-1938, 1939-1941 i 1962-1967.
* ANÒNIM, Guia de la Iglesia en España, 1960. CONILL, Mn. Antoni, Obituari.
* Siluetes.
* BOEOV, 2724-2725.
# Counter-Strike: Source

Counter-Strike: Source (CS:S) és un videojoc de la sèrie Counter-Strike sorgit originalment com "Mod" del joc Half-Life de Valve i publicat per Steam. Igual que els seus predecessors, és un joc d'estil FPS (First Person Shooter) i va ser llançat al mercat el 7 d'octubre del 2004. Es diferencia principalment dels seus antecessors perquè utilitza un nou motor de videojoc conegut com a Source (el mateix que utilitza Half-Life 2), el qual és més potent i posseïx gràfics millorats, admetent per primera vegada en la sèrie d'efectes com Normal mapping, reflexos i HDR; també utilitza el motor físic Havok, que fa que efectes físics com ragdolls i detecció de col·lisió complexa (en lloc d'usar caixes de col·lisió s'usen polígons) siguen possibles.
A diferència dels jocs anteriors aquest nou Counter-Strike treballa exclusivament sota Steam pel que no es pot iniciar el joc sense tenir actiu un compte en el mateix, per a activar aquest compte només fa falta tenir un cd-key vàlid per al joc en qüestió puix el manteniment del compte és gratuït.

## Armes

El número de l'arma en el joc seguit pel nom de l'arma real, separat per un punt i coma ";". El que està entre parèntesis "" és un aclariment o traducció al valencià.
Pistoles:
* 9x19 Sidearm; Glock 17
* KM .45 Tactical; H&K USP Tactical
* P288 Compact; SIG-Sauer P228
* Night Hawk .50C; Desert Eagle
* .40 Dual Elites; Beretta 92 (Només disponible en botiga per a Terroristes)
* ES Five-Seven; FN Five-seven (Només disponible en botiga per a Anti-Terroristes)
Escopetes:
* Leone 12 Gauge Super; Benelli M3
* Leone YG1265 Auto Shotgun; Benelli M4
Sub-Fusells:
* Ingram Mac-10; MAC-10
* KM Sub Machinegun; H&K MP5
* KM UMP45; H&K UMP
* ES C90; FN P90
Fusells:
* IDF Defender; IMI Galil (Només disponible en botiga per a Terroristes)
* Clarion 5.56; FAMAS (Només disponible en botiga per a Anti-Terroristes)
* CV-47; AK-47 (Només disponible en botiga per a Terroristes)
* Maverick M4A1 Carbine; Carabina M4 (Només disponible en botiga per a Anti-Terroristes)
* Schmidt Scout; Steyr Scout
* Krieg 552; SIG 552 (Només disponible en botiga per a Terroristes)
* Bullup; Steyr AUG (Només disponible en botiga per a Anti-Terroristes)
* Magnum Sniper Rifle; AWP
* Krieg 550 Commando; SIG 550 (Només disponible en botiga per a antiterroristes)
* D3/AU-1; G3SG/1 (Només disponible en botiga per a Terroristes)
Metralladores:
* M249; M249
Equipament:
* Kevlar; Kevlar (Jaqueta antibales)
* Kevlar + Helmet; Kevlar + Casc
* Flashbang; Granada atordidora
* HE Grenade; Granada M67 (Granada explosiva)
* Smoke Grenade; Granada de fum
* Defusal Kit; Kit de desactivació de bombes (Només disponible per a Anti-Terroristes)
* Nightvision; Equip de visió nocturna

## Enllaços externs

* Lloc web oficial (anglès)
# Crump

Crump és una població dels Estats Units a l'estat de Tennessee. Segons el cens del 2000 tenia 1.521 habitants.

## Demografia

Segons el cens del 2000, Crump tenia 1.521 habitants, 639 habitatges, i 460 famílies. La densitat de població era de 41,7 habitants/km².
Dels 639 habitatges en un 27,2% hi vivien nens de menys de 18 anys, en un 60,1% hi vivien parelles casades, en un 8% dones solteres, i en un 27,9% no eren unitats familiars. En el 25% dels habitatges hi vivien persones soles l'11,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,83.
Per edats la població es repartia de la següent manera: un 22,5% tenia menys de 18 anys, un 6,7% entre 18 i 24, un 28,3% entre 25 i 44, un 26,2% de 45 a 60 i un 16,4% 65 anys o més.
L'edat mediana era de 41 anys. Per cada 100 dones de 18 o més anys hi havia 93,3 homes.
La renda mediana per habitatge era de 29.333 $ i la renda mediana per família de 33.179 $. Els homes tenien una renda mediana de 29.897 $ mentre que les dones 19.023 $. La renda per capita de la població era de 14.700 $. Entorn del 13,4% de les famílies i el 15,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Crump». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 12 agost 2010].
* ↑ «Geographic Comparison Table- Crump». American Fact Finder. Oficina del Cens dels Estats Units, 12-01-2010.
# Hasan ibn al-Kasim

Hasan ibn al-Kasim fou imam alida del Tabaristan i Gurgan, gendre d'Hasan ibn Ali al-Utrush (el Sord).
Al-Utrush, mort el gener del 917, havia designat com a successor al comandant en cap del seu exèrcit al hasanita Hasan ibn al-Kasim al-Dai al-Hakk, en preferència sobre els seus propis fills, que tenien el suport dels alides de Daylam i Gilan. Un d'aquestos fills, Abu l-Kasim Djafar es va oposar a Hasan, mentre l'altra, Abu l-Husayn Ahmad al començament li va donar suport; però el 919 Ahmad es va unir al seu germà Djafar al Gilan i junts van expulsar a Hasan del Tabaristan i Gurgan. Aquest va retornar al cap de poc i en set mesos va recuperar el seu domini i va fer un acord amb Abu l-Husayn Ahmad al que va nomenar governador de Gurgan.
El 921 va enviar al seu general Lili ibn Numan a conquerir Khurasan als samànides, però després d'una breu ocupació de Damghan, Nishapur i Merv, fou derrotat i mort. Els caps de l'exèrcit que va poder tornar a Gurgan van conspirar per matar Hasan, probablement donant suport al fill d'al-Nasir al-Utrush, Abu l-Husayn Ahmad. Hasan, informat del fet, va fer matar set dels fills de Nasir en una recepció, i aquest fet li va treure el suport dels militars daylamites i gilanites.
Ahmad llavors es va unir al seu germà Abu l-Kasim Djafar i junts van contractar els serveis d'un cap daylamita que dirigia un grup d'homes armats, de nom Maqan ibn Kaki i que tenia com un dels lloctinents a Asfar ben Shiroya. Hasan fou altre cop expulsat d'Amol i Abul Husayn fou col·locat al tron de Tabaristan i va governar durant dos mesos abans de morir, i el va succeir el seu germà Abu l-Kasim Djafar, que va rebutjar un contraatac de Hasan.
El 926 Maqan ibn Kaki va restaurar a Hasan amb el que havia pactat en aquest temps mentre Asfar ben Shiroya conservava Gurgan on es va declarar vassall samànida.
El 928 Maqan ibn Kaki i Hasan ibn al-Kasim van marxar per conquerir Rayy i Qom i en la seva absència Asfar va envair Tabaristan en nom de l'emir samànida. Maqan va seguir en campanya i Hasan va retornar al Tabaristan i es va enfrontar a Afsar a la rodalia d'Amol, però fou derrotat i ferit, sent mort per Mardawidj ibn Ziyar, en venjança per la mort d'un oncle que estava entre els caps daylamites i gilanites que Hasan havia fet matar a Gorgan.
Al Tabaristan el govern de Hasan, que tenia poc suport a Daylam i Gilan, havia estat popular per la seva oposició als caps militars daylamites que tractaven malament al poble. Ibn Isfandiyar diu que fou el més just i competent dels imans zaydites, però el títol d'imam no li fou reconegut pels alides del futur perquè els seus coneixements religiosos no eren prou alts.
Fou el darrer governant alida important. Els alides van subsistir després només com a poder local.
# Formiguer fuliginós

El formiguer fuliginós (Percnostola fortis) és una espècie d'ocell de la família dels tamnofílids (Thamnophilidae).
Habita el sotabosc de la selva pluvial de les terres baixes fins als 500 m, del sud-est de Colòmbia, est del Perú, nord de Bolívia i oest amazònic del Brasil.

## Referències

* ↑ «Formiguer fuliginós». Cercaterm. TERMCAT, Centre de Terminologia. Rev. 10/05/2021
# José Luis López i Carrasco

José Luis López i Carrasco (Nou Barris, Barcelona, 1973) és sindicalista i va ser alcalde de Cànoves i Samalús des del 2007 fins al 2015.
Als quinze anys entrà a la Joventut Socialista de Catalunya. El 2001 es traslladà a viure a Cànoves i Samalús i el 2007, quan treballava com a conductor de màquina de neteja de carrers a la Garriga, es presentà segon a la llista del PSC per les eleccions municipals de Cànoves i accedí a l'alcaldia per la renúncia de la primera de la llista. La seva inexperiència política es veié temperada per la seva experiència sindical, ja que era membre de l'executiva de la federació de serveis públics de la UGT i havia estat secretari d'acció sindical de la USOC al Vallès Oriental-Maresme.

## Enllaços externs

* Fitxa biogràfica
# Crocodylus

Crocodylus és un gènere de la subfamília Crocodylinae.

## Taxonomia

* Cocodril americà, Crocodylus acutus
* Crocodylus bugtiensis †
* Cocodril de Guinea, Crocodylus cataphractus
* Cocodril de l'Orinoco, Crocodylus intermedius
* Cocodril australià, Crocodylus johnsoni
* Cocodril filipí, Crocodylus mindorensis
* Cocodril de Morelet, Crocodylus moreletii
* Cocodril del Nil, Crocodylus niloticus
* Cocodril de Nova Guinea, Crocodylus novaeguineae
* Cocodril persa, Crocodylus palustris
* Cocodril marí, Crocodylus porosus
* Cocodril de Cuba, Crocodylus rhombifer
* Cocodril siamès, Crocodylus siamensis

## Referències

* 1 2 3 4 5 6 7 8 9 10 11 TERMCAT.cat
* IUCN (anglès)
# Congress (Ohio)

Congress és una població dels Estats Units a l'estat d'Ohio. Segons el cens del 2000 tenia 192 habitants.

## Demografia

Segons el cens del 2000, Congress tenia 192 habitants, 64 habitatges, i 52 famílies. La densitat de població era de 436,1 habitants per km².
Dels 64 habitatges en un 29,7% hi vivien nens de menys de 18 anys, en un 73,4% hi vivien parelles casades, en un 3,1% dones solteres, i en un 18,8% no eren unitats familiars. En el 14,1% dels habitatges hi vivien persones soles el 6,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3 i el nombre mitjà de persones que vivien en cada família era de 3,35.
Per edats la població es repartia de la següent manera: un 25,5% tenia menys de 18 anys, un 10,9% entre 18 i 24, un 25,5% entre 25 i 44, un 29,2% de 45 a 60 i un 8,9% 65 anys o més.
L'edat mediana era de 35 anys. Per cada 100 dones de 18 o més anys hi havia 110,3 homes.
La renda mediana per habitatge era de 36.875 $ i la renda mediana per família de 42.083 $. Els homes tenien una renda mediana de 22.321 $ mentre que les dones 19.375 $. La renda per capita de la població era de 14.911 $. Aproximadament el 9,1% de les famílies i el 4,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Congress». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Congress». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Crunch

El crunch o enrotllament, de vegades també anomenat curl-up, és un exercici destinat a entrenar els músculs abdominals, en particular el recte abdominal.

## Execució

El crunch es fa estirat d'esquena, amb les cames separades a l'alçada del maluc i en posició flexionada, aixecant el tors en direcció a la pelvis que ha de romandre ben recolzada. Durant la realització, els braços es poden col·locar al llarg de l'esquena, a través del pit o al costat del cap amb els dits tocant les temples. En la fase en què s'eleva el tors es produeix una contracció dels músculs abdominals, mentre que en la fase de descens aquests músculs s'allarguen. Diverses investigacions suggereixen un angle ideal, quan s'aixeca la columna vertebral, de 30-40 graus després d'aixecar els omòplats del terra; més enllà dels 30 graus els flexors del maluc també comencen a actuar.
El crunch es considera un dels millors exercicis capaços d'enfortir i isloar la musculatura abdominal, sense presentar els riscos per a la part baixa de l'esquena típics dels abdominals, aquest darrer exercici implicant considerablement els flexors dels engonals que atenyen una posició final asseguda.

## Variants

El clàssic crunch és un exercici de cos lliure que es pot realitzar simplement estirat a terra. Hi ha diverses altres variacions que es poden realitzar sobre un banc, una pilota d'exercici o amb els genolls aixecats i col·locats sobre un suport, etc. El crunch també es pot realitzar amb cables, amb l'ajuda d'una màquina de cable.
Menció especial mereixen el crunch invertit i el crunch amb torsió, puix que es tracta d'exercicis capaços de centrar el seu estímul més a la part inferior dels abdominals i al múscul abdominal oblic respectivament. En el crunch invers la pelvis s'eleva cap al tronc, amb la part superior de l'esquena ben fixada a terra, mentre que el crunch amb gir es diferencia del crunch clàssic precisament pels girs laterals contemporanis del tors.

## Nota

* ↑ Core Assesment Training. Human Kinetics, 2010, p. 68. ISBN 0736073841.
* ↑ Laban, M. M., Raptou, A. D., & Johnson, E. W. (1965). Electromyographic study of function of iliopsoas muscle. Archives of Physical Medicine and Rehabilitation, 46, 676-679
* ↑ Plowman, S. A. (1992). Physical activity, physical fitness, and low back pain. In J. O. Holloszy (Ed.), Exercise and Sport Sciences Reviews (pp. 221-242). Baltimore: Williams & Wilkins.
* ↑ Rasch, P. J., & Burke, R. K. (1978). Kinesiology and applied anatomy (6th ed.). Philadelphia: Lea & Fibiger.
* ↑ Ricci, B., Marchetti, M., & Figura, F. (1981). Biomechanics of sit-up exercises. Medicine and Science in Sports and Exercise, 13, 54-59
* ↑ Mutoh et al. The relation between sit-up exercises and the occurrence of low back pain. In H. Matsui &. K. Kobayashi. (Eds.), International series on biomechanics, Biomechanics VIII A (pp. 180-185). Baltimore: University Park Press.

## Vegeu també

* Fitnes
* Cal·listènia
* Rull de tronc
* Flexió (exercici físic)
# Heinrich Sattler

Heinrich Sattler (Quedlinburg, 13 d'abril de 1811 - Brunsvic, 17 d'octubre de 1891) fou un compositor alemany.
En la seva vila natal fou deixeble de Liebaw i després a Weimar o fou de J. N. Hummel; el 1838 se'l nomenà organista de Blankenburg i el 1861 mestre de música del seminari d'Oldenburg. Sattler es donà conèixer com a teòric i compositor a la vegada. En el primer aspecte cal citar entre les seves obres un mètode per a orgue, un de cant per a ús de les escoles i un tractat d'harmonia.
Com a compositor deixà.
* Triumph des Glaubens, cantata;
* Der Taucher, poema coral sobre text de Schiller;
* Die Sachsentaufe;
* Una missa per a tres veus de dona;
* Composicions per a orgue, cors i música di camera.
A més publicà: Erinnerung an Mozart's Leben und Werke (1856).

## Bibliografia

* Enciclopèdia Espasa, vol. 54, pàg. 718/19. (ISBN-84-239-4554-5)
# Hivern en Rondane

Hivern en Rondane també conegut per Hivern a les muntanyes és la més famosa obra de l'artista noruec Harald Sohlberg (1869-1935), va realitzar diverses versions, especialment una pintura a l'oli de l'any 1914 que es troba en la Galeria Nacional de Noruega a Oslo. A l'abril de 2016, la pintura Hivern en Rondane va ser seleccionada com una de les deu més grans obres artístiques de Noruega pel projecte Europeana.

## Antecedents

L'any 1900 va començar a treballar en el disseny de la pintura, al Parc Nacional de Rondane a la llum de la lluna, una experiència que més tard va descriure com: «estranya, nova i molt semblant a una revelació, que va deixar una impressió en mi que mai he estat capaç d'oblidar.» El Nationalmuseum d'Estocolm posseeix uns deu estudis realitzats entre 1900 i 1902. Va fer versions en llapis, carbó, oli i aquarel·la. L'any 1911 va començar la versió final que es conserva en la Galeria Nacional de Noruega, l'obra va ser completada a l'hivern de 1913-1914. Més tard, en els seus últims anys, va realitzar unes litografies de color i també una edició de la pintura. En total a més de les litografies hi ha vint imatges més, sobretot en aquarel·la o tècnica mixta sobre paper.

## Recorregut de la pintura

La versió final d'Hivern en Rondane (1914) va ser realitzada per Sohlberg per a l'exposició d'aniversari de Frogner d'aquest mateix any. La imatge va rebre bones crítiques per part d'artistes i crítics de l'art. El mateix autor considerava aquesta pintura com alguna cosa molt especial i creia que representava la «quinta essència del seu enfocament artístic.» En aquesta obra va aconseguir «el silenci i la solitud opressora ... una dimensió contemplativa, gairebé religiosa.»
La pintura va ser donada a la Galeria Nacional pel col·leccionista Jorgen Breder Stang l'any 1918. El 1995 l'obra va ser denominada «pintura nacional de Noruega» segons l'enquesta duta a terme per NRK.

## Notes

* ↑ «Europeana 280 Blog» (en anglès). Arxivat de l'original el 2016-05-01. [Consulta: 23 maig 2016].
* 1 2 Norsk kunstnerleksikon: «Harald Sohlberg», (besøkt 27. mars 2015)
* ↑ Høydepunkter fra Nasjonalgalleriets samlinger (Oslo: Nasjonalgalleriet, 1990), 18.
* ↑ Digitalt Museum, "Vinternatt i Rondane", http://digitaltmuseum.no/011042437499 (besøkt 27. mars 2015).

## Enllaços externs

* Vinternatt i Rondane (1914) på Digitalt Museum
* Om Harald Sohlberg i Norsk kunstnerleksikon
* Bilder av Solbergplassen utkikkspunkt på arkitektens hjemmeside
# Fractura de maluc

La fractura de maluc és una fractura a l'extrem proximal del fèmur. La fractura de maluc designa quatre patrons diferents de fractura. Sovint es deu a l'osteoporosi; en la gran majoria dels casos, la fractura de maluc és deguda a una caiguda o trauma menor en algú amb un os amb osteoporosi. La majoria de fractures de maluc en persones amb os normal són resultat d'un trauma d'alta energia, com per exemple, un accident de cotxe.
# Josep Riera

Josep Riera és el nom dels següents personatges:
* Josep Riera i Canyelles, alcalde de Verdú (2008)
* Josep Riera i Font (Osor, 1963), diputat al Parlament de Catalunya durant la XII Legislatura
* Josep Riera i Micaló (Banyoles, 1950 – 2008), arquitecte que presidí la Demarcació de Girona del Col·legi d'Arquitectes de Catalunya
* Josep Riera i Morató, alcalde de Sentmenat entre 1890 i 1891
* Josep Riera i Porta (Mataró, 1942), agricultor vinculat a la Unió de Pagesos (Catalunya)
* Josep Riera i Puntí (Barcelona, 1885 – Reus, 1949), polític català
* Josep Riera i Riera (Eivissa, 1955), periodista i escriptor
# Crossodactylus schmidti

Crossodactylus schmidti és una espècie de granota que viu a l'Argentina, el Brasil i el Paraguai.
Està amenaçada d'extinció per la pèrdua de l'hàbitat natural.

## Referències

* Segalla, M.V., Garcia, P., Silvano, D., Lavilla, E. & Baldo, D. 2004. Crossodactylus schmidti. Llista Vermella d'Espècies Amenaçades de la UICN 2006. Consulta: 16 de gener de 2008.
# Congressos del Comitè Olímpic Internacional

Els Congressos del Comitè Olímpic Internacional o Congressos Olímpics són reunions referents al Moviment Olímpic que se celebren en períodes irregulars (en els últims temps una vegada per dècada) i que són organitzades pel Comitè Olímpic Internacional (COI).
En un Congrés Olímpic prenen part representants de totes les organitzacions que conformen el moviment olímpic: el Comitè Olímpic Internacional en si, els Comitès Olímpics Nacionals, les Federacions Internacionals Esportives, els Comitès Organitzadors de Jocs Olímpics, atletes, entrenadors, jutges i els mitjans de comunicació, així com altres participants i observadors.
En els congressos, 13 en total, es tracta sobre temes d'importància referents al moviment olímpic internacional en aquest moment, a més s'exposa, discuteix i conclou sobre el nivell i historial olímpics assolits fins a aquest llavors i la seva projecció al futur.

## Llista de Congressos Olímpics

| Num. | Any | Ciutat | País | Tema |
| I | 1894 | París | França | Restabliment dels Jocs Olímpics |
| II | 1897 | Le Havre | França | Higiene i pedagogia esportives |
| III | 1905 | Brussel·les | Bèlgica | Educació física i esportiva |
| IV | 1906 | París | França | Art, literatura i esport |
| V | 1913 | Lausana | Suïssa | Psicologia i fisiologia esportiva |
| VI | 1914 | París | França | Reglamentació olímpica |
| VII | 1921 | Lausana | Suïssa | Reglamentació olímpica |
| VIII | 1925 | Praga | Txecoslovàquia | Pedagogia esportiva – Reglamentació olímpica |
| IX | 1930 | Berlín | Alemanya | Reglamentació olímpica |
| X | 1973 | Varna | Bulgària | Esport per un món en pau - El Moviment Olímpic i el seu futur |
| XI | 1981 | Baden-Baden | RFA | Units per i per a l'esport El futur dels Jocs Olímpics - Cooperació internacional - El Moviment Olímpic futur |
| XII | 1994 | París | França | Congrés Olímpic Centenari, Congrés de la Unitat La contribució del Moviment Olímpic a la societat moderna - Esport i mitjans de comunicació |
| XIII | 2009 | Copenhaguen | Dinamarca | El Moviment Olímpic en la Societat |

## Vegeu també

* Comitè Olímpic Internacional
* Sessions del Comitè Olímpic Internacional
* Equip Olímpic de Refugiats

## Enllaços externs

* (anglès) Museu Olímpic - Congressos del COI Arxivat 2005-12-20 a Wayback Machine.